Lectura del Manifest del 8M
2026-03-06 13:00 - 13:30 (Europe/Madrid) | Alicante

AJORNAT Matemàtiques al carrer al 21 de març
2026-03-07 10:00 - 13:00 | Alicante

XII Cursa de la Dona
2026-03-07 17:30 - 20:30 | Alicante

Ruta guiada "Patrimoni de Muro"
2026-03-08 11:00 - 13:00 | Muro
Turisme
Muro enceta les visites guiades de 2026 amb la ruta “Patrimoni de Muro”

Diumenge 8 de març de 2026 (11.00 h): primera visita guiada de l’any, ruta “Patrimoni de Muro” amb eixida des del Moll de l’Estació

Inscripcions obertes: reserva plaça i demana informació per WhatsApp al 635 485 344 (Oficina de Turisme / Caragol Tours)

Muro, 4 de març de 2026 —. La Regidoria de Turisme de l’Ajuntament de Muro reprén el programa de visites guiades i obri el calendari de 2026 amb la proposta “Patrimoni de Muro”, una ruta pensada per a redescobrir els principals espais i elements històrics del municipi. La visita convida a recórrer el nucli antic i a mirar-lo amb context i relat, a través d’un itinerari que inclou punts com l’ermita, l’església, el Museu de Festes i diversos enclavaments del casc històric.
La regidora de Turisme, Carol Ivàñez, ha destacat que “tornem amb una nova edició de les visites guiades per a aquest any 2026 i comencem aquest 8 de març amb una ruta per a conéixer el patrimoni del nostre poble”, i ha avançat que aquesta serà “la primera proposta de moltes altres que vindran tot seguit”. En les pròximes setmanes i mesos, la programació s’ampliarà amb nous itineraris vinculats al parc natural municipal, rutes per a conéixer els murals del Batà, propostes amb mirada gastronòmica, la volta a les pedanies i altres activitats que s’aniran comunicant progressivament a través dels canals municipals i de l’Oficina de Turisme.
Aquesta línia de treball s’emmarca en la renovació del relat turístic de Muro dins del Districte Cultural i la marca Muro Turisme · La Terra Culta, amb l’objectiu d’oferir experiències que ajuden a entendre millor el poble i tot el que té. La proposta està pensada tant per a gent de Muro —que també pot redescobrir el municipi amb una mirada nova— com per a visitants de les comarques veïnes que vulguen apropar-se i conéixer-lo. En aquest sentit, la ruta es presenta com una opció ideal per a una excursió en família, combinant passeig i divulgació, i gaudint del patrimoni i dels espais més representatius del centre històric.
La visita guiada “Patrimoni de Muro” tindrà lloc el diumenge 8 de març de 2026, amb eixida a les 11.00 hores des del Moll de l’Estació. Les persones interessades poden demanar informació i fer la reserva a través de WhatsApp (635 485 344). L’activitat està impulsada per l’Ajuntament de Muro, a través de la Regidoria de Turisme, amb la col·laboració de Caragol Tours.
